Budapest Főváros VIII. kerület Helyi Választási Bizottság a 193/2014. (IX.15.) sz. határozatával 6 igen 0 nem szavazattal a következő határozatot hozta:

**Budapest Főváros VIII. kerület Helyi Választási Bizottság a 2014. évi helyi önkormányzati képviselők és polgármesterek általános választás Budapest Főváros VIII. kerület 06. sz. egyéni választókerület egyéni szavazólapjának adattartalmát a határozat mellékletét képező mintának megfelelően jóváhagyja.**

A szavazólap adattartalmának jóváhagyásával kapcsolatos határozat elleni bírósági felülvizsgálati kérelmet jogszabálysértésre hivatkozással úgy kell benyújtani, hogy az legkésőbb a választási bizottság határozatának meghozatalát követő napon, 2014. szeptember 16-án (kedd) 16.00-ig megérkezzen a Budapest VIII. kerület Helyi Választási Bizottsághoz (1082 Budapest VIII. kerület, Baross u. 63-67., fax: 459-2215, email: valasztas@jozsefvaros.hu). A sorsolás törvényessége elleni jogorvoslat a szavazólap adattartalmának jóváhagyása elleni bírósági felülvizsgálati kérelembe foglalható. A bírósági felülvizsgálati kérelmet az ügyben érintett természetes és jogi személy, jogi személyiség nélküli szervezetnek személyesen, levélben vagy elektronikus dokumentumként az Ítélőtáblához címezve kell benyújtania. A bírósági eljárásban az ügyvédi képviselet kötelező. A jogi szakvizsgával rendelkező személy saját ügyében ügyvédi képviselet nélkül is eljárhat. A bírósági felülvizsgálat iránti kérelem elektronikus dokumentumként való benyújtása esetén a kérelem benyújtójának jogi képviselője minősített elektronikus aláírásával látja el a kérelmet. Az elektronikus dokumentumként benyújtott kérelem mellékleteit oldalhű másolatban elektronikus okirati formába kell alakítani. A bírósági eljárás nem tárgyi illetékmentes. A bírósági felülvizsgálat iránti kérelem benyújtóját tárgyi illetékfeljegyzési jog illeti meg.

**Indokolás**

A szavazólap adattartalmát a választási eljárásról szóló 2013. évi XXXVI. törvény (a továbbiakban Ve.) 5. melléklete állapítja meg. A Ve. 162. § (1) bekezdése alapján a szavazólap adattartalmát a választási bizottság hagyja jóvá azt követően, hogy valamennyi bejelentett jelölt nyilvántartásba vétele tárgyában határozatot hozott. Ugyanezen § (2) bekezdése szerint ha a szavazólap adattartalmának jóváhagyását követően - jogorvoslati döntés vagy a nyilvántartásból való törlés következtében - megváltozik a szavazólap adattartalma, a választási bizottság újabb jóváhagyására nincs szükség, a választási iroda gondoskodik a változások átvezetéséről a szavazólapon, és erről tájékoztatja a jelölő szervezeteket és a független jelölteket.

A Ve. 307/L. § (1) bekezdése szerint külön szavazólap szolgál az egyéni listás, az egyéni választókerületi, a polgármester-, a megyei listás és a főpolgármester-választásra.

Budapest Főváros VIII. kerület Helyi Választási Bizottság (a továbbiakban: HVB) a választási informatikai rendszerből kinyomtatott egyéni szavazólap „minta” adattartalmát megvizsgálta és megállapította, hogy az egyezik a nyilvántartásba vett jelöltek által leadott adatokkal, valamint a Választási Bizottság 166/2014. (IX.08.) sz. határozata szerint kisorsolt sorrenddel.

Fentiek alapján a Választási Bizottság jóváhagyta fenti szavazólap adattartalmát.

A HVB hatásköre és határozata a Ve. 10. §-ában, 14. § (2) bekezdés c) pontjában, 44. § (1) bekezdésében, 45. § (1) és (2) bekezdésében, 46. §-ában, 156. §-ában, 158. §-162. §-ában, 307/L §-ában, 5. mellékletében, a jogorvoslati lehetőségről szóló tájékoztatás pedig a Ve. 10. § (3), 222-225. §-okon 239. §, 240. § a alapul.

Kisebbségi vélemény: -

Dr. Galambos Károly

a Helyi Választási Bizottság

elnöke